રાજ્યસભા સાંસદ નથવાણીએ છેલ્લા એક દશકમાં રાજ્યસભામાં અનેક વખત સિંહોને લગતા મુદ્દાઓ ઉઠાવ્યા છે. તેઓ સિંહને ભારતના રાષ્ટ્રીય પ્રાણી તરીકે જાહેર કરવાના મુદ્દાને પણ પ્રોત્સાહન આપી રહ્યા છે. તેમણે `પ્રોજેક્ટ ટાઈગર' અને `પ્રેજેક્ટ એલિફન્ટ' અનુસાર `પ્રેજેક્ટ લાયન' શરૂ કરવાની અને ગીરમાં સિંહોના સંવર્ધન માટેના લાંબા ગાળાના પ્રયાસ તરીકે માળખાકીય સુવિધાઓના નિર્માણ માટે વધારે નાણાં ફાળવવાની હિમાયત પણ કરી છે.